The Joshua Tree
<s>The Joshua Tree je peti studijski album irskog rock sastava U2.</s><s>Izdala ga je kuća Island Records 1987. godine.</s><s>Kao kontrast eksperimentiranju s ambijentom u prethodnom albumu, The Unforgettable Fire (iz 1984.), U2 su tražili snažniji zvuk unutar granica konvencionalne strukture pjesama u albumu "The Joshua Tree".</s><s>Na album su utjecale američka i irska folklorna glazba.</s><s>Kroz socio-politički svjesne tekstove potkrijepljene duhovnim slikama, The Joshua Tree naglašava kontrast bendove antipatije prema "stvarnoj Americi" i fascinacije "mitskom Amerikom".</s>

<s>Inspirirani iskustvima s turneje po Americi, američkom književnošću i politikom, U2 su odabrali Ameriku kao temu albuma.</s><s>Snimanje je počelo u siječnju/januaru 1986. u Irskoj, i to u dvije kuće kako bi se stvorila opuštena i kreativna atmosfera.</s><s>Nekoliko događaja tijekom snimanja je utjecalo na svjesni ton albuma, uključujući bendovo sudjelovanje u humanitarnim koncertima A Conspiracy of Hope za Amnesty International, smrt člana koncertnog osoblja Grega Carrolla i Bonova putovanja u Središnju Ameriku.</s><s>Snimanje je završeno u studenom/novembru 1986., a dodatna produkcija se nastavila do siječnja/januara 1987.</s><s>Tijekom snimanja, U2 su tražili "filmsku" kvalitetu albuma, koja bi konkretno izazvala osjećaj smještaja u otvorene prostore SAD-a.</s><s>Prikazali su to na slikama omota, gdje se članovi benda nalaze u američkim pustinjama.</s>

<s>The Joshua Tree je bio hvaljen od strane kritičara, popevši se na vrhove top ljestvica u 20 zemalja, i postao najbrže prodavani album u britanskoj historiji.</s><s>Prema časopisu Rolling Stone, ovaj je album podigao bendov status "od heroja do superzvijezda".</s><s>Iz njega su proizašli singlovi "With or Without You", "I Still Haven't Found What I'm Looking For" i "Where the Streets Have No Name", od čega su prva dva postala U2-ova jedina dva singla koja su u SAD-u došla na prvo mjesto.</s><s>Album je nagrađen Grammy nagradama u kategorijama albuma godine i najbolje rock izvedbe dueta ili grupe s vokalom 1988. godine.</s><s>Album je pratila The Joshua Tree turneja 1987. godine.</s>

<s>Album se često spominje u popisima najboljih albuma kritičara.</s><s>The Joshua Tree je jedan od najbolje prodavanih albuma na svijetu s preko 25 milijuna prodanih primjeraka.</s><s>U2 je obilježio 20. obljetnicu izlaska albuma remasteriranim izdanjem, a 30. obljetnicu turnejom i reizdanjem.</s><s>Američka Kongresna biblioteka je album smatrala "kulturno, historijski ili estetski važnim" i razmotrila za čuvanje u Nacionalnom registru audiozapisa.</s>

<s>Popis kompozicija</s>

<s>Osoblje</s>

<s>U2
 Bono – glavni vokal, harmonika, gitara
 The Edge – gitara, prateći vokal, klavir
 Adam Clayton – bas gitara
 Larry Mullen Jr. – bubnjevi, perkusije</s>

<s>Dodatni izvođači
 Brian Eno – klavijature, DX7 programiranje, prateći vokal
 Daniel Lanois – tamburin, Omnichord, dodatna ritam gitara (broj 5), prateći vokal
 The Armin Family – gudaći instrumenti (broj 9)
 The Arklow Silver Band – limeni puhaći instrumenti (broj 6)
 Paul Barrett – aranžman limenih puhaćih instrumenata i dirigiranje</s>

<s>Tehničko osoblje
 Daniel Lanois – produkcija
 Brian Eno – produkcija
 Flood – snimanje
 Dave Meegan – dodatni inženjering
 Pat McCarthy – dodatni inženjering
 Steve Lillywhite – miksanje (brojevi 1, 3, 4 i 6)
 Mark Wallis – inženjering miksanja
 Mary Kettle – pomoćni inženjering miksanja
 Bob Doidge – snimanje gudaćih instrumenata
 Joe O'Herlihy – studijsko osoblje
 Des Broadberry – studijsko osoblje
 Tom Mullally – studijsko osoblje
 Tim Buckley – studijsko osoblje
 Marc Coleman – studijsko osoblje
 Mary Gough – studijsko osoblje
 Marion Smyth – studijsko osoblje
 Kirsty MacColl – sekvenciranje pjesama</s>

<s>Izvori 
Napomene</s>

<s>Vanjske poveznice</s>

<s>The Joshua Tree na U2.com</s>

<s>Albumi 1987.</s><s>Albumi benda U2</s>

